stanford-oval/wikipedia huggingface dataset:
קראטון ילגרן
גאולוגיה > רגולית

משערים כי קראטון ילגרן היה במשך זמן רב מאוד בגובה פני הים או מעליהם. חלק מהרגולית של קראטון ילגרן הוא בין העתיקים ביותר בעולם, כשהוא משקף אירועי בליה קדומים כתחילת הקרטיקון. הוא נוצר בקווי רוחב טרופיים ובתנאים של קראטון ילגרן, בלא פעולת קרחונים והטופוגרפיה השטוחה פחות או יותר שתוצאתה סחיפה שולית יחסית.
הרגולית עבר בליה קיצונית, בחלק מהאזורים הוא הותמר לספרוליט עד כ-100 מטרים מתחת לפני השטח. שכבה זו נוצרה ככל הנראה בתנאי אקלים טרופיים במהלך עידן הקנוזואיקון ועד תקופת הפלאוקן, כפי שהוכח מהימצאותם של שורשי עצים מאובנים בני 60 מיליון שנים בדוריקרסט המנומר. אירועי בליה קודמים נחשפו בלטריט המכיל תחמוצת ברזל מתור היורה, לפני כ-180 מיליון שנים.
הרגולית של קראטון ילגרן משפיע ישירות על החי והצומח, מכיוון שחלק מהקרקע התאבן. מפלס מי התהום הוא גבוה, אבל רוב מי התהום הוא מלוחים מאוד, וחלקם רווי במלח. עקב כך שטחים נרחבים עקרים מצמחייה, ויש בהם מספר משמעותי של אגמי מלח. מקור המלח הוא בהשקעה של מלח מהים שכיסה כמה פעמים את האזור היבשתי של אוסטרליה במהלך עשרות מיליוני השנים האחרונות והתאדה כשהוא משאיר מאחוריו את המלח.
אוצרות טבע

קראטון ילגרן הוא מקור העיקרי לאוצרות הטבע של אוסטרליה. יותר ממחצית ההשקעות בחיפוש משאבים של אוסטרליה מושקע באזור זה, ומופקים ממנו כשני שלישים מכל הזהב ומרבית הניקל הניכרים באוסטרליה. הקראטון כולל כ-30% מעתודות הזהב הידועות בעולם, כ-20% מעתודות הניקל העולמיות, כ-80% מעתודות הטנטלום העולמיות, כמויות משמעותיות של עפרות ברזל, נחושת, אבץ ועתודות קטנות של עופרת. בנוסף הקראטון מכיל כמויות משמעותיות של פלטינה, ונדיום וטיטניום, יסודות נדירים (נטען כי בקראטון יש כ-60% מעתודות הניתנות להפקה) ואורניום.
מרבית הכרייה מתבצעת בחגורות הירוקות סביב מרכזי המכרות דגומת קלגורלי (Kalgoorlie), קמבלדה, נורסמן (Norseman) ווילונה (Wiluna). תרכיזי העופרה או המוצרים המוגמרים משונעים ברכבות או במשאיות לפרת' או לפרימנטל, אולבני (Albany) או ג'רלדטון.
הערות שוליים

↑  באנגלית sedimentary basins, שקע גדול שבו מצטברים משקעים
↑  David Johnson, The Geology of Australia, Page 67, Cambridge University Press, 2009, ISBN 9780521767415
↑  Shire of Yilgarn
↑  באנגלית Terrane קטע קרום שנקרע מלוח טקטוני אחד וצורף לקרום של לוח טקטוני אחר
↑  "Wilde, Simon A., John W. Valley, William H. Peck & Colin M. Graham (2001) "Evidence from detrital zircons for the existence of continental crust and oceans on the Earth 4.4 Gyr ago." in Nature, v. 409, pp. 175-178". נבדק ב-2007-08-14.
↑  באנגלית Obduction - מצב בו לוח טקטוני אחד, בדרך כלל ימי, מטפס על לוח טקטוני אחר, בדרך כלל יבשתי
↑  באנגלית Greenstone belts, אזורים של התמרה בין גרניט לגנייס שבהם בולט הגוון הירוק של המינרלים המותמרים: קבוצת הכלוריט, אקטינוליט ואמפיבולים ירוקים נוספים.
↑  שם קיבוצי לסלעים דמוי גרניט הכולל מלבדו את הסיאניט, הגרנודיוריט ועוד
↑  באנגלית saprolite, סלע שעבר בליה כימית
↑  באנגלית duricrust, שכבה קשה של קרקע סמוך או על פני הקרקע
| --- | --- |
בקרת זהויות :  NKC: ge1137732 
תמונת לוויין של ג'ק הילס (Jack Hills) בפיסת הקרום נאררייר
מוחמד זהדי נשאשיבי

מוחמד זהדי נשאשיבי (בערבית: محمد زهدي النشاشيبي; 1925 – 27 בינואר 2020), הידוע גם בשם אבו זהדי, היה בנקאי ופוליטיקאי פלסטיני. הוא היה שר האוצר הראשון של הרשות הפלסטינית, תפקיד בו כיהן מ-1994 עד 2002.
ביוגרפיה

מוחמד זהדי נולד ב-1925 בירושלים למשפחת נשאשיבי. הוא עבד בבנק המסחרי של סוריה (אנ').
את הקריירה הפוליטית שלו החל נשאשיבי במפלגת הבעת' הסורית בתחילת שנות השישים. מאוחר יותר, הוא הפך לחבר במועצה המבצעת ובועד הפועל של הארגון לשחרור פלסטין, והפך לראש המחלקה הכלכלית. הוא היה גם יו"ר הקרן הקיימת הפלסטינית.
נשאשיבי חזר ליהודה ושומרון לאחר הסכמי אוסלו ב-1994. הוא מונה באותה שנה לשר האוצר של הרשות הפלסטינית וכיהן בתפקיד זה במשך חמש הממשלות הראשונות שהרכיב יאסר ערפאת עד 2002. עם זאת נטען כי סמכויותיו היו מקוצצות, ובפועל הגזברים שניהלו את כספי הרשות הפלסטינית היו כפופים ישירות לערפאת.
בין השנים 2004 ל-2006 היה נשאשיבי יו"ר חבר הנאמנים של אוניברסיטת אל-קודס.
זהדי נשאשיבי התגורר בשנותיו האחרונות בירדן, שם גם נפטר ב-27 בינואר 2020 בגיל 95.
דעותיו

נשאשיבי הצהיר כי איש אינו רשאי לוותר על זכות השיבה, וכי הדבר הכרחי אם ישראל מעוניינת בשלום. הוא טען כי יש להיאבק בחומת ההפרדה בירושלים, וקרא למדינות ערב להתאחד ולהציע הסכם שלום שיוכלו לכפות על ישראל.
נשאשיבי גם התנגד לאלו שדרשו להותיר את חמאס מחוץ לממשלה הפלסטינית, וטען כי אין ליישם מדיניות סלקטיבית, משום שהממשלה הפלסטינית היא ממשלת אחדות לאומית המייצגת את כולם. הוא גם התנגד ללחימה הפנימית שהייתה בין הארגונים.
הוא האשים את ישראל שהיא "בוזזת את המים של הפלסטינים", וקרא להשתחרר מהתלות באספקת חשמל ישראלית. במקרים בהם נקלעה כלכלת הרשות למצוקה, היה נשאשיבי מאשים את ישראל באחריות לכך וטוען כי נוכחותה ביהודה ושומרון פוגעת בכלכלה הפלסטינית.
לאחר פרישתו, בעת שהתגורר בירדן, העביר ביקורת חריפה על מחמוד עבאס ועל מאבקו בחמאס, הוא הודיע כי בכוונתו "להקים גוף ערבי להגנה על זכות העם הפלסטיני להתנגדות חמושה לכיבוש".
הערות שוליים

↑  חמאס רואה בפיוס הפלסטיני ראש גשר להשתלטות על אש"ף, באתר המרכז הירושלמי לענייני חוץ וביטחון
1 2  Former finance minister Mohammad Nashashibi dead at 95, WAFA Agency (באנגלית)
1 2  شبكة أخبار البلد - محمد زهدي النشاشيبي مقدسي اخر يرحل, web.archive.org, ‏2020-02-05
↑  New York Times News Service, PLO names 14 to rule Gaza, Jericho, Baltimore Sun, ‏1994-05-29 (באנגלית אמריקאית)
↑  A. B. C. News, Arafat Trims and Reshuffles Cabinet, ABC News (באנגלית)
↑  עלי ואקד, בינואר: בחירות לרשות הפלסטינית, באתר ynet, 9 ביוני 2002
↑  ארנון רגולר, רשיד: הכסף מהחשבון בשווייץ הושקע מחדש באזור באופן בטוח ומקצועי, באתר הארץ, 5 בדצמבר 2002
1 2  محمد زهدي النشاشيبي عضو «التنفيذية» لـ «الدستور» * الجدار العازل يوشـك على ابتلاع القدس, web.archive.org, ‏2020-02-05
↑  חגי אטקס, ‏שר האוצר הפלשתיני: ישראל בוזזת את המים שלנו מהנהרות ומי התהום, באתר גלובס, 19 באוגוסט 1999
↑  עלי ואקד, 15 אלף פועלים פלסטינים פוטרו מעבודתם בישראל, באתר ynet, 29 באוקטובר 2000
↑  דניאל סובלמן, "האינתיפאדה לא פרצה בהחלטה ולא תסתיים בהחלטה", באתר הארץ, 26 ביוני 2001
↑  בכיר באש"ף: אקים גוף ערבי שיתמוך בהתנגדות פלסטינית חמושה, באתר ממר"י, ‏1.10.2010
צמה

ערך זה עוסק בתסרוקת של שיער. אם התכוונתם לציוד מכני הנדסי, ראו .
"הצמה" (1887) ציור של פייר-אוגוסט רנואר
צמה סינית
צַמָּה היא מבנה מורכב או דפוס הנוצר על ידי שילוב שלושה או יותר גדילים של חומר גמיש, כגון, סיבי טקסטיל, חוט, או שיער אדם. בהשוואה לתהליך האריגה בו משתמשים בבד בעל שתי קבוצות נפרדות (שתי וערב), צמה היא בדרך כלל ארוכה וצרה, וכל רכיב בה מקביל בזיגזג וחופף לאחרים.
הצמה הפשוטה ביותר היא שטוחה, מוצקה, ובנויה משלושה גדילים. לעיתים היא נקראת "קלועה". צמות מורכבות יותר ניתן לייצר עם מספר שרירותי, אך לרוב אי זוגי, של חוטים.
צמות משמשות לייצור חבלים, חפצים דקורטיביים, ותסרוקות לשיער. צמות מורכבות משמשות ביצירת חפצי אמנות תלויים העשויים מסיבים.
קליעת צמות נחשבת כאחת מהצורות של אריגת אצבעות.
2 צמות שורש גדולות

גרסה פופולרית נוספת של הצמה הפשוטה, היא הצמה הסינית, בשמה הנפוץ יותר בציבור, או בשמותיה האחרים: צמה רקומה, צמה צרפתית.
צמה זו מתחילה מתחילת קו השיער במצח, ובמהלך קליעתה מוסיפים בכל קליעה קבוצות שיער מהצדדים, עד שמגיעים לסוף הקרקפת, שם ממשיכים בקליעה רגילה.
חבלים, כבלים ושרוכים

פעולת הקליעה יוצרת חבל עבה וחזק יותר מהחוטים הבודדים מהם הוא עשוי. בחבלים קלועים משתמשים בטיפוס הרים ובשיט, כיוון שבשל חוזקם הם יכולים לשאת עומס ומשקל רב.
בכבלי חשמל ואלקטרוניקה, המונח צמה מתייחס לאוסף כבלים המאוגדים לצורך שמירה על סדר במערכת (למנוע ליפוף של הכבלים והסתבכות ברכיבים אחרים) המקל על הרכבתה ואחזקתה. כבלים של תקשורת מקבילית (כגון IDE) וכבלים שזורים לא נהוג לכנות במונח זה.
שרוכים העשויים מצמות של חוטי רקמה או סריגה, משמשים בבגדים לקשירת פתחי הבגד או לקישוטו, כתכשיטים, כשרוכי קשירה לשקיות בד.
צמה בסריגה ובקרושה

במונחי הסריגה והקרושה בעברית 'צמה' היא הצלבה בין עין אחת או מספר עיניים, היוצרת צורה של צמה בסריג. באנגלית דוגמה זו נקראת כבל (Cable) ולעיתים רחוקות גם 'עיניים נודדות' ו'הצלבת עיניים'. הצמה הסרוגה נוצרת על ידי העברת עין אחת או יותר למסרגה דו - חודית קטנה הנקראת מסרגת צמות, החזקת המסרגה לפני או אחרי המסרגות שעמן סורגים, סריגת עין אחת או יותר מהשיפוד השמאלי ואחרי זה סריגת העין או העיניים שעל מסרגת הצמות. בשילובים שונים של מספרי העיניים אפשר לקבל מגוון של צמות.
גם בקרושה במסרגת קרס אפשר ליצור מיני צמות על ידי דילוג מעל למספר עיניים יצירת עיניים ואחרי זה הפניית המסרגה מאחורי או לפני העיניים החדשות וסריגה לתוך העיניים מעליהן דילגו,
גלריית תמונות

ילדה עם צמות
אישה עם צמות
צמות מחבלים
אנימציה המדגימה קליעת צמה פשוטה
ראו גם

תסרוקת
שיער
קארה (תספורת)
סריגה
סריגה במסרגה אחת
הערות שוליים

↑  Finger Weaving Techniques, TEXTILE, 5,000 Years, An International History and Illustrated Survey, 1993, New York, 1993, עמ' 22, ISBN 0-8109-3875-8
↑  Sarina Tariq, How to make Cord : 7 different methods, SEW GUIDE, Method 6: Plaiting/Braiding (באנגלית)
↑  Rae Compton, אנגלית (ע), Cabled knitting, THE ILLUSTRATED DICTIONARY OF KNITTING, 1988, Loveland, Colorado: Interweave, 1988, עמ' 45-51, ISBN 0-934026-41-6
↑  Rae Compton, Central Europe, The Complete Book of TRADIONAL KNITTING, 1989, London: BATSFORD, 1983, עמ' 110, ISBN 0713434619. (באנגלית)
↑  רבקה לנדן (ע), תרגום: שולמית מנשה, סריגת צמות, ידי זהב, אנציקלופדיה למלאכת יד, כרך 4, 1975, עמ' 883,901,920. (בעברית)
↑  Lesley Standfield, Cable Stitches, The New KNITTING STITCH LIBRARY, 1998, USA: LARK, 1992, עמ' 51-121, ISBN 1-57990-027-5. (באנגלית)
↑  סוודר וכובע בסריגת צמות בצינורה, אופנת פולגת, תל אביב, עמ' 6. (בעברית)
| --- | --- |
בקרת זהויות :  NLI: 987007284788805171  GND: 4071252-7  LCCN: sh85012127
עומר אל-ביטאר (כלכלן)

| --- | --- |
אין תמונה חופשית
 לידה:  1963 (בן 62 בערך) 
 מדינה:  הרשות הפלסטינית
 השכלה:  אוניברסיטת מיזורי - סנט. לואי (1984) 
 תפקיד:  שר האוצר של הרשות הפלסטינית (31 במרץ 2024) 
 תקופת כהונה:  2024 - הווה
 
עומר אכרם עומרן אל-ביטאר (בערבית: عمر البيطار) (1963 -) הוא כלכלן ומשפטן ערבי-פלסטיני, המכהן בתפקיד שר האוצר בממשלתו של מוחמד מוסטפא מאז מרץ 2024.
ביוגרפיה

אל ביטאר למד פיננסים ובנקאות בין השנים 1980 ל-1984 וקיבל תואר ראשון מאוניברסיטת מיזורי - סנט לואיס בארצות הברית.
הוא היה חבר במועצת המנהלים של בנק ג'ורדן קפיטל (אנ') עד שהגיש את התפטרותו ב-29 ביולי 2022. הוא חבר גם במועצת המנהלים של החברה לפיתוח והשקעות פלסטין (PDICO) וחברות הבנות שלה, וחבר בדירקטוריון של חברת אל עמל המבצעת השקעות פיננסיות בירדן.
ב-28 במרץ 2024, הנשיא מחמוד עבאס אישר את הקמת הממשלה הפלסטינית התשע-עשרה בראשות מוחמד מוסטפא והעניק לה את אמונו. ב-31 במרץ 2024 הושבע אל-ביטאר כשר האוצר במבנה המוקטעה בעיר אל-בירה.
מחמוד עבאס תיקן גם את צו מספר (9) משנת 2016 להקמת הסוכנות הפלסטינית לשיתוף פעולה בינלאומי (ער') ב-11 ביוני 2024, והוסיף דירקטוריון לסוכנות. מאוחר יותר פרסם את החלטה מספר (51) משנת 2024, הממנה אותו כחבר המועצה, החל מיום 23 ביוני 2024.
במהלך מלחמת חרבות ברזל האשים אל ביטאר את ישראל במשבר הכלכלי ברשות הפלסטינית וטען כי "התמיכה הסעודית ממלאת תפקיד מרכזי בהקלה על המשבר הכלכלי החמור שבו אנו נמצאים, שנגרם כתוצאה מהצעדים הישראליים האחרונים".
הערות שוליים

↑   ג'קי חורי, בלי שיקום כלכלי ותמיכה מישראל, הממשלה הפלסטינית החדשה תתקשה לתפקד, באתר הארץ, 30 במרץ 2024
↑  מכתב ההתפטרות https://web.archive.org/web/20240329025324/https://web.jsc.gov.jo/xbrl_api/xbrl_files/10009/10009-DARB-630-01-08-2022-14-55-20.pdf
↑  عذبي خميس کليب العازمي, التطور التشريعي لحماية الإرادة الحقيقية للناخبين في النظام الانتخابي الکويتي دراسة في المرسوم بالقانون رقم 5 لسنة 2022 بتعديل قانون الانتخاب ورقم 6 لسنة 2022 بتعديل قانون الدوائر الانتخابية دراسة مقارنة, روح القوانين 0, 2022-10-09, עמ' 0–0 doi: 10.21608/las.2022.161632.1082
↑  Zh.A. Abilkhairova, Zh.T. Baimaganbetova, R.A. Bekmurzaeva, S.A. Nurgaliyeva, chrome-extension://efaidnbmnnnibpcajpcglclefindmkaj/https://pedagogy-vestnik.ksu.kz/apart/2021-104-4/12.pdf, Bulletin of the Karaganda University. Pedagogy series 104, 2021-12-29, עמ' 101–107 doi: 10.31489/2021ped4/101-107
↑  סעודיה מעבירה תשלום נוסף בסך 10 מיליון דולר לתמיכה בפלסטין, באתר סוכנות הידיעות וואפא, ‏12.12.2024
שביביתיים

| שביביתיים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: שפיראים
תת־סדרה:: שפריריות
משפחה:: שביביתיים
שם מדעי
 Lestidae ‏Calvert, 1901

שְׁבִיבִיתִיִּים (שם מדעי: Lestidae) היא משפחה קטנה של שפריריות גדולות ודקות המצויות בכל העולם.
בישראל מצויים חמישה מינים.
אטימולוגיה

השפריריות במשפחה זו מתבלטות במעופן בהבהוב צבעיהן המנצנצים; ברוח זו חודשו שמות הסוגים לשביבית, רשפית, וגיצית.
מאפיינים

בעוד שרוב השפריריות מתאפיינות במנח כנפיים מקופל בעת מנוחה, רוב בני משפחת השביביתיים מחזיקים אותן בזווית הרחק מגופם. צבען ירקרק או כחלחל עם ברק מתכתי. הפטרוסטיגמות (כתמי כנף בולטים הממוקמים בשולי הכנף סמוך לשפת ההתקפה) ארוכות למדי. למרובע (חלק מעורקי הכנף, קרוב יותר לגוף) יש זווית חדה בקצהו. התוספתנים העליונים (Crecus, חלקי גוף של הזכר המשמשים לאחיזת הנקבה בבסיס הראש בזמן ההזדווגות) של הזכרים ארוכים ומעוקלים.
הרבייה מתרחשת במקורות מים עומדים או עם זרימה איטית בנחלים, ביצות, ושלוליות חורף. לנימפות בטן ארוכה ופרמנטום (חלק מהשפה התחתונה) מובחן. אצל המינים בצפון אמריקה מתרחש מחזור גידול אחד בשנה.
הערות שוליים

↑  Dijkstra, K.D.B.;  et al. (2013). "The classification and diversity of dragonflies and damselflies (Odonata). In: Zhang, Z.-Q. (Ed.) Animal Biodiversity: An Outline of Higher-level Classification and Survey of Taxonomic Richness (Addenda 2013)". Zootaxa. 3703 (1): 36–45. doi:10.11646/zootaxa.3703.1.9.
1 2  בלכר, מיכאל, שמות עבריים לחרקים למען חינוך סביבתי ושמירת הטבע: שפיריות ושפריריות כמקרה בוחן, מחקרי הנגב, ים המלח והערבה 7 (3), 2015, עמ' 58–65
↑  John L. Capinera (2008). Encyclopedia of Entomology. Springer Science & Business Media. p. 1244. ISBN 978-1-4020-6242-1.
↑  Davies, D. A. L. (1981). A synopsis of the extant genera of the Odonata. Soc. Int. Odonatol. 3 : i-xiv 1-59
↑  Charles A. Bridges, Catalogue of the family-group, genus-group and species-group names of the Odonata of the world / Charles A. Bridges., Urbana, Ill. :: Charles A. Bridges,, 1994, עמ' 951
| --- | --- |
בקרת זהויות :  NLI: 987007534886705171 
זכר של Lestes dryas בתנוחה פרושת כנפיים, שהקנתה למשפחה את שמה העממי האנגלי "spreadwings"
תקריב של התוספתנים בקצה הבטן של שביבית
איתי גדסי

| --- | --- |

 לידה:  6 בפברואר 1986 (בן 39)
 מדינה:  ישראל
 השכלה:  תואר ראשון במשפטים מהקריה האקדמית אונו
 עיסוק:  עיתונאי
 מעסיק:  רדיו קול חי
 תחום סיקור:  פוליטי
 קישורים חיצוניים
 פייסבוק:  itayg1
 טוויטר (X):  itayg1
איתי גדסי (נולד ב-6 בפברואר 1986) הוא איש תקשורת חרדי ישראלי, משמש כיום בתפקיד ראש המטה של הראשון לציון והרב הראשי לישראל הרב דוד יוסף. קודם לכן שימש ככתב ופרשן פוליטי ברדיו קול חי, ומגיש תוכניות אקטואליה ברדיו.
ביוגרפיה

גדסי נולד וגדל בבני ברק, למד בישיבת ברכת אפרים, ולאחר מכן בישיבת פוניבז' בבני ברק.
בעל תואר ראשון במשפטים מהקריה האקדמית אונו. בינואר 2023 הוסמך כעורך דין. במרץ 2024 מונה ליו"ר ועדת משפט ותקשורת בלשכת עורכי הדין.
קריירה

את דרכו התקשורתית החל ב-2007 ככתב מוניציפלי ברשת קו עיתונות, בה סיקר את הרשויות החרדיות ואת העיר בני ברק. וכן כמגיש פינות ברדיו קול חי, וכפרשן בקווי הנייעס החרדים.
ב-2009 מונה לדובר עיריית אלעד.
ב-2011 התגייס לצה"ל ושירת בדובר צה"ל כמש"ק-דוברות לענייני שירות חרדים בצה"ל.
בשנת 2013 חזר גדסי לרשת "קו עיתונות", שם שימש כעיתונאי ועורך משנה של הרשת וכעורך האתר כל הזמן. גדסי סיקר עבור העיתון את הבחירות המקומיות ברשויות המקומיות בטור שבועי "זירה מקומית".
ב-2015 החל את עבודתו ככתב ופרשן פוליטי ברדיו קול חי, וכמגיש תוכניות אקטואליה. במהלך מערכות הבחירות לכנסת הגיש גדסי תוכנית בחירות לצד הזמר ישי לפידות. גדסי גם משמש כפרשן קבוע בקו הסקופים.
בשנת 2024 עם כניסת הראשון לציון הרב דוד יוסף לתפקיד הרב הראשי לישראל והראשון לציון, מונה לשמש כראש המטה שלו. לצורך כך הוא פרש מעבודתו ברדיו קול חי.
חיים אישיים

גדסי נשוי ואב לשישה. מתגורר בבני ברק.
הערות שוליים

↑   ציוץ של איתי גדסי ברשת החברתית אקס (טוויטר), 12 בינואר 2023
↑  יפעת גדול, עו"ד איתי גדסי מונה ליו"ר ועדת משפט ותקשורת בלשכת עוה"ד, באתר News1 מחלקה ראשונה, 6 במרץ 2024
↑  ישראל רובין, לקראת תפקיד חדש: איש התקשורת החרדי הבכיר עוזב, באתר בחדרי חרדים, 10 באוקטובר 2024
שנות ה-20 של המאה ה-21
אירועים עולמיים

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא הפרק צריך להתייחס רק לחלק מתוך מהאירועים שרלוונטי לעשור. השאר צריך להיות לכל היותר רקע קצרצר.
אירועים עולמיים > מלחמות בינלאומיות

המלחמה העולמית בטרור (2001 עד היום) - מספר קמפיינים אידאולוגיים, צבאיים, ודיפלומטיים אשר מבוצעים במטרה לסכל פיגועי טרור המתוכננים על ידי ארגונים שהוגדרו על ידי ארצות הברית ובעלות בריתה כארגוני טרור (בעיקר ארגונים אסלאמיסטיים כמו אל-קאעידה, חזבאללה, חמאס, ודאעש) ועל ידי סיכול המצב המתמשך בו מדינות מספקות חסות לארגוני טרור. את הקמפיינים השיקו ארצות הברית, עם תמיכה מנאט"ו ובנות ברית אחרות מיד לאחר פיגועי 11 בספטמבר 2001. היום המונח מיוחס בעיקר למלחמות אותם הובילה ארצות הברית והממלכה המאוחדת באפגניסטן ועיראק.
ההתערבות הצבאית נגד דאעש (2014 עד היום) - בעקבות ההתקדמות המהירה של ארגון המדינה האסלאמית (דאעש) בעיראק ובסוריה, בעקבות מעשי האלימות הברוטאליים שחברי הארגון מבצעים באלפי קורבנות, וכמו כן בשל החשש מכך שבמוקדם או במאוחר ארגון הטרור יתחיל לבצע פעולות טרור רבות במדינות שונות ברחבי העולם, במהלך קיץ 2014 ארצות הברית ובעלות בריתה הגבירו את מאמציהם לתת מענה לקיצונים האסלאמיים. מטרת ההתערבות הצבאית הייתה קודם כל לעצור את ההתקדמות של דאעש, לסייע לקבוצות המיעוט בהם הארגון מבצע רצח עם, ובסופו של דבר לגרום לכך שהארגון ייסוג מהאזורים אותם הוא כבש.
ההתערבות הצבאית בתימן (25 במרץ 2015 עד היום) - בסוף מאי 2015 החלה ההתערבות הצבאית בתימן, אשר במסגרתה מספר הצבאות של ערב הסעודית, בחריין, כווית, איחוד האמירויות הערביות, קטר, מצרים, ירדן, מרוקו וסודאן החלו לבצע מתקפות אוויריות בתימן במטרה להדוף את המורדים החות'ים שכבשו חלקים נרחבים מתימן ועל מנת לסייע לנשיא המודח עבד רבו מנסור האדי להשתלט מחדש על המדינה.
עימות אזרבייג'ן–ארמניה על נגורנו קרבאך (11 ביולי 2020 עד 10 בנובמבר 2020) - סכסוך מזוין בין אזרבייג'ן, הנתמכת על ידי טורקיה, לבין רפובליקת ארטסך, הנתמכת על ידי ארמניה, באזור השנוי במחלוקת נגורנו-קרבאך. המלחמה האחרונה בין הצדדים פסקה בנובמבר 2020 לאחר ניצחון אזרי.
מלחמת האזרחים במיאנמר (2021–הווה) - מלחמת אזרחים שפרצה במיאנמר בין כוחותיה של החונטה הצבאית שהשתלטה על המדינה והקימה את "המועצה למנהל המדינה", לבין קואליציה של גורמים מורדים בהנהגת המפלגה שהודחה מהשלטון.
מלחמת אוקראינה-רוסיה (24 בפברואר 2022 עד היום) - הפלישה היא שיאו של עימות מתמשך בין רוסיה לאוקראינה, שתחילתו בפלישה ממספר חזיתות לאוקראינה, והמשכו במתקפה רוסית על אזור דונבאס.
מלחמת חרבות ברזל (7 באוקטובר 2023 עד היום) - מלחמה מתמשכת בין ישראל לארגוני טרור פלסטינים בראשות חמאס אשר החלה עם מתקפת פתע מתואמת על ישראל אשר במסגרתה כ-2,500 מחבלים פלסטינים פרצו את הגבול בין עזה לישראל, השתלטו על בסיסי צה"ל, תקפו יישובים ישראלים בעוטף עזה ואת העיר שדרות, חטפו כ-250 חיילים ואזרחים ישראלים בהם נשים, ילדים, קשישים ואזרחים זרים, תוך ביצוע פשעים נגד האנושות, פשעי מלחמה, ואת פיגוע הטרור הגדול ביותר בתולדות מדינת ישראל בו נרצחו מעל 270 בני אדם במסיבת טבע ליד קיבוץ רעים. צה"ל הגיב בתקיפות אוויריות ברצועת עזה, מצור מוחלט של רצועת עזה, ופעולות קרקעיות.
אירועים עולמיים > מלחמות אזרחים

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: יש לאחד עם הפרק האזורי למטה יותר, מכיוון שהגבול בין הפיכה/מחאה/מאבק/הפיכה לא תמיד ברור וחלוקה על פיהם בעייתית.
מלחמת האזרחים בקולומביה (1964 עד היום) - סכסוך מתמשך בין ממשלת קולומביה לבין מיליציות צבאיות למחצה, הנלחמים על הגדלת שטחי השפעתם במדינה.
רצח העם בדארפור (26 בפברואר 2003 עד היום) הוא רצח עם מכוון ושיטתי שמתבצע על ידי צבא סודאן והג'נג'וויד כנגד השבטים האפריקאים הילידים בחבל דארפור שבמערב סודאן מאז 2003 ועד היום.
המלחמה בצפון מערב פקיסטן (2004-עד היום) - סכסוך מזוין בין הכוחות המזוינים של פקיסטן לקבוצות מיליטנטים אסלאמיות (המורכבות מאנשי שבטים מקומיים, חברי ארגון הטליבאן, וחברי המוג'אהדין). העימות המזוין החל בשנת 2004 לאחר שהתגברו המתחים בעקבות כך שכוחות הצבא הפקיסטני החלו לחפש אחר חברי ארגון אל-קאעידה באזור ההררי וואזיריסטאן (Waziristan) שבפקיסטן והסלים בהמשך לכדי התקוממות מזוינת מצד אנשי השבטים המקומיים. בעקבות גל האלימות, למעלה מ-3,440,000 אזרחים נאלצו לעזוב את בתיהם ומעל ל-7,000 אזרחים נהרגו.
המלחמה בסחר בסמים במקסיקו (11 בדצמבר 2006 - עד היום) - סכסוך מזוין מתמשך בין קרטלי הסמים אשר נלחמים בגורמי אכיפת החוק במקסיקו. אף על פי שקרטלי הסמים המקסיקניים קיימים זמן רב, הם הפכו לבעלי השפעה רבה לאחר דעיכת קרטלי הסמים של קולומביה בשנות ה-90. קרטלי הסמים המקסיקנים שולטים בשוק הסמים הסיטונאי בארצות הברית. מעצרים של ראשי הקרטלים הובילו לגל אלימות כאשר הקרטלים מנסים להשתלט על נתיבי הסחר של הסמים אל תוך ארצות הברית. מעל ל-28,000 אנשים בסך הכל נהרגו בין דצמבר 2006 עד נובמבר 2010 כתוצאה מהסכסוך האלים בין קרטלי הסמים לגורמי אכיפת החוק במקסיקו.
המלחמה בסומליה (2009 עד היום) - סכסוך מזוין בו מעורבים בעיקר כוחות של "הממשלה הפדרלית הזמנית" (Transitional Federal Government, בראשי תיבות TFG) בסיוע כוח אפריקאי בן 8,000 איש בשם "משימת האיחוד האפריקאי לסומליה" (African Union Mission to Somalia, בראשי תיבות AMISOM) אשר נלחמים על השליטה במדינה מול הקבוצה האסלאמיסטית אשר המובילה את לוחמת הגרילה, הידועה כ"תנועת ההתנגדות העממית בארץ של שתי ההגירות". גילויי האלימות במהלך הסכסוך הובילו לכך שאלפי תושבים במוגדישו, בירת המדינה, נאלצו לעזוב את בתיהם.
מלחמת האזרחים ברפובליקה המרכז-אפריקאית (2012–היום) היא מלחמת אזרחים מתמשכת ברפובליקה המרכז אפריקאית (CAR) בה מעורבים הממשלה, מורדים מקואליציית "סלקה" (Séléka) המוסלמית ומיליציות "אנטי בלאקה" הנוצריות.
מלחמת הסמים בפיליפינים (30 ביוני 2016-עד היום) - סכסוך מזוין מתמשך בין קרטלי הסמים אשר נלחמים בגורמי אכיפת החוק בפיליפינים. ל-21 בדצמבר 2020 נרצחו מעל ל-5,900 איש נהרגו בפעולות נגד סוחרי סמים.
אירועים עולמיים > מתקפות טרור

פיגועי הטרור הבולטים ביותר (שבוצעו נגד אוכלוסייה אזרחית) במהלך העשור כוללים את:
28 בנובמבר 2020 - ניגריה הטבח בכושבה(אנ') (110 אזרחים הרוגים) - ארגון בוקו חראם רצח 110 אזרחים ניגרים בשדות האורז בכפר קושבה אשר בצפון מזרח ניגריה.
21 בינואר 2021 - עיראק פיגוע ההתאבדות הכפול בבגדאד (38 הרוגים) - פיגוע התאבדות כפול, שבוצע על ידי שני מחבלים מתאבדים פעילי המדינה האסלאמית בשוק הבגדים של שכונת באב א-שרקי שבמרכז בגדאד, בירת עיראק.
8 במאי 2021 - אפגניסטן הפיגוע בבית הספר בקאבול(אנ') (90 אזרחים הרוגים) - פיגוע משולב של מכונית תופת ולאחריו שני פיגועים נוספים של מטעני חבלה אירעו מול בית הספר בבירת אפגניסטן קאבול. הפיגועים גרמו למותם של 90 אנשים ולפציעתם של 240 אנשים נוספים. רוב הנפגעים היו בנות בגילאים 11 עד 15.
26 באוגוסט 2021 - אפגניסטן הפיגוע בנמל התעופה חאמיד כרזאי (183 אזרחים הרוגים) - ארגון הטרור דאעש הוציא לפעול פיגוע משולב בנמל התעופה הבינלאומי חאמיד כרזאי אשר בבירת אפגניסטן קאבול. 183 בני אדם נרצחו בפיגוע, בהם 13 אנשי הכוחות המזוינים של ארצות הברית.
4 במרץ 2022 - פקיסטן הפיגוע במסגד בפשאוור ב-2022 (מעל 64 אזרחים הרוגים) - ארגון הטרור דאעש הוציא לפעול פיגוע התאבדות בתוך מסגד שיעי בעיר פשאוור שבצפון פקיסטן. בפיגוע נהרגו לפחות 63 בני אדם ונפצעו 196 אנשים נוספים.
29 באוקטובר 2022 - סומליה מתקפת הטרור במוגדישו(אנ') (מעל 121 אזרחים הרוגים) - ארגון הטרור הסומלי א-שבאב פוצץ שתי מכוניות תופת בבירת סומליה מוגדישו וגרם בכך למותם של 121 בני אדם ולפציעתם של מעל ל-300 אנשים.
30 בינואר 2023 - פקיסטן הפיצוץ במסגד בפשאוור ב-2023 (101 אזרחים הרוגים) - ארגון הטרור דאעש הוציא לפעול פיגוע התאבדות בתוך מסגד בעיר פשאוור שבצפון פקיסטן. בפיגוע נהרגו 101 בני אדם ונפצעו מעל ל-220 בני אדם, כולל שבעה במצב אנוש.
7 באוקטובר 2023 - ישראל טבח שבעה באוקטובר (1,165 נרצחים) - מתקפת טרור רחבת היקף שהוביל ארגון הטרור האסלאמיסטי-סוני הפלסטיני חמאס אשר יצאה מרצועת עזה לתוך ישראל, ובוצעה הן נגד יעדים צבאיים והן נגד יעדים אזרחיים, ובמיוחד בעוטף עזה, תוך ביצוע של טבח, פשעי מלחמה ופשעים נגד האנושות. במתקפת הפתע השתתפו מספר ארגוני טרור נוספים מחדר המבצעים הפלסטיני המשותף, כולל הג'יהאד האסלאמי.
23-25 בדצמבר 2023 - ניגריה מעשי הטבח ההמוניים בפלטו (160 נרצחים) - שורת התקפות ברמת פלטו שבניגריה שבוצעה על ידי מיליציות מוסלמיות. בין המיליציות, ייתכן כי נאבקו הסניף המערב-אפריקאי של דאעש, אנסארו או בוקו חראם. חברי המיליציות תקפו כ-20 קהילות כפריות בבוקוס ובבארקין לאדי, הרגו 160 ופצעו מעל ל-300.
3 בינואר 2024 - איראן הפיגוע בכרמאן (94 אזרחים הרוגים) - ארגון הטרור דאעש הוציא לפעול את הפיגוע בבית הקברות בכרמאן שבאיראן במהלך טקס יום השנה להתנקשות בחייו של קאסם סולימאני. בפיגוע נהרגו 91 אנשים ונפצעו 284 נוספים. זו הייתה מתקפת הטרור הקטלנית ביותר באיראן מאז המהפכה האיראנית ב-1979.
22 במרץ 2024 - רוסיה הפיגוע בקרוקוס סיטי הול (מעל 133 אזרחים הרוגים) - ארגון הטרור דאעש הוציא לפעול פיגוע ירי באולם הקונצרטים קרוקוס סיטי הול שבמרכז הסחר קרוקוס סיטי, בעיר קרסנוגורסק במחוז מוסקבה, רוסיה ובמסגרתו נהרגו מעל ל-133 אזרחים ונפצעו מעל ל-145 אזרחים.
אירועים עולמיים > תופעות בינלאומיות

הכרה בנישואים של זוגות מאותו המין: קוסטה ריקה קוסטה ריקה (2020) • צ'ילה צ'ילה (2022) • שווייץ שווייץ (2022) • סלובניה סלובניה (2022) • קובה קובה (2022) • מקסיקו מקסיקו (2022) • אנדורה אנדורה (2023)